PSC পরীক্ষার্থীদের জন্য সুখবর! কটা থেকে চালু মেট্রো?

কলকাতা: PSC Clerkship (Part–II) Examination, 2023 উপলক্ষে পরীক্ষার্থীদের সুবিধার্থে বিশেষ মেট্রো (Special metro) পরিষেবা চালু করছে কলকাতা মেট্রো (Kolkata Metro)। আগামী ২৮ ডিসেম্বর, রবিবার ব্লু লাইন (Blue Line) ও গ্রিন লাইনে (Green Line) মেট্রো পরিষেবা শুরু হবে সকাল ৮টা থেকে, যা সাধারণত শুরু হয় সকাল ৯টা থেকে।

মেট্রো সূত্রে জানানো হয়েছে, ব্লু লাইনে দক্ষিণেশ্বর, নোয়াপাড়া ও শহিদ ক্ষুদিরাম থেকে প্রথম মেট্রো মিলবে সকাল ৮টা নাগাদ। গ্রিন লাইনে হাওড়া ময়দান থেকে সকাল ৮টা এবং সল্টলেক সেক্টর ফাইভ থেকে সকাল ৮টা ০২ মিনিটে প্রথম পরিষেবা চালু হবে।

আরও পড়ুন: আজ থেকেই বাড়ল ট্রেনের ভাড়া! দূরপাল্লার ট্রেনে কত টাকা বেশি গুনতে হবে জানুন

রবিবার ব্লু লাইনে মোট ১৬৮টি পরিষেবা (৮৪ আপ ও ৮৪ ডাউন) চালানো হবে, যেখানে সাধারণ দিনে থাকে ১৩০টি পরিষেবা। গ্রিন লাইনে চলবে ১৩১টি পরিষেবা (৬৬ আপ ও ৬৫ ডাউন), যা সাধারণত ১০৮টি।

পরীক্ষার্থীদের ভিড়ের কথা মাথায় রেখে দিনের বিশেষ সময়ে ট্রেনের ব্যবধানও কমানো হয়েছে। ব্লু লাইনে দুপুর ৩টা ২০ মিনিট থেকে সন্ধ্যা ৭টা ২০ মিনিট পর্যন্ত ১০ মিনিটের বদলে ৮ মিনিট অন্তর মেট্রো চলবে। গ্রিন লাইনে বিকেল ৪টা থেকে রাত ৮টা ৩০ মিনিট পর্যন্ত ১৫ মিনিটের বদলে ১০ মিনিট অন্তর পরিষেবা মিলবে। ব্লু ও গ্রিন লাইনের শেষ মেট্রোর সময়সূচি অপরিবর্তিত থাকবে। হাওড়া ময়দান থেকে সেন্ট্রাল পার্কগামী রাত ১০টা ০৫ মিনিটের বিশেষ মেট্রো যথারীতি চলবে।

তবে ওই দিন ইয়েলো লাইনে স্বাভাবিক পরিষেবা থাকলেও পার্পল লাইন ও অরেঞ্জ লাইনে কোনও মেট্রো পরিষেবা থাকবে না বলে জানিয়েছে মেট্রো কর্তৃপক্ষ। PSC পরীক্ষার্থীদের জন্য এই বিশেষ ব্যবস্থা যাতায়াতের চাপ অনেকটাই কমাবে বলেই মনে করছে মেট্রো কর্তৃপক্ষ।

The post PSC পরীক্ষার্থীদের জন্য সুখবর! কটা থেকে চালু মেট্রো? first appeared on KolkataTV.

The post PSC পরীক্ষার্থীদের জন্য সুখবর! কটা থেকে চালু মেট্রো? appeared first on KolkataTV.